अब हाइड्रोलिक दमकल गाड़ी से बुझेगी बहुमंजिली इमारत की आग
धनबादमें बहुमंजिली इमारतों अपार्टमेंट में रहने वालों को आग से कोई खतरा नहीं है। अब हाइड्रोलिक दमकल गाड़ी बहुमंजिली इमारतों में लगी आग को बुझाएगी। आग चाहे जितनी भी ऊंची मंजिल में क्यों लगी हो, उसे हाइड्रोलिक गाड़ी बुझाने में सक्षम है। आम दमकल गाड़ी में 34 फीट की सीढ़ी होती है, जिससे दो मंजिला इमारत में लगी आग पर काबू पाया जा सकता है।
वहीं हाइड्रोलिक गाड़ी में 140 फीट सीढ़ी होती है, जिससे 8 से 10 मंजिला अपार्टमेंट में लगी आग पर आसानी से काबू पाया जा सकता है। हाइड्रोलिक गाड़ी धनबाद अग्निशमन विभाग को मिलने के बाद काफी आसानी होगी। राज्य मुख्यालय स्तर पर इसकी खरीद की जा रही है। संभावना है कि अगले वित्तीय वर्ष में खरीद ली जाएगी। धनबाद अग्निशमन विभाग की ओर से पूर्व में आवेदन लिखा गया था, जिसे मुख्यालय से हरी झंडी मिल चुकी है। हाइड्रोलिक गाड़ी की तकरीबन कीमत दस करोड़ रुपए है।
^हाइड्रोलिक गाड़ी धनबाद अग्निशमन विभाग को मिलने के बाद धनबाद वासियों को काफी राहत मिलेगी। विभाग के कर्मियों को भी आग बुझाने में काफी सहायता मिलेगी। बहुमंजिली इमारतों अपार्टमेंट में लगी आग पर काबू पाने में हाइड्रोलिक गाड़ी सक्षम है।’’ आरकेठाकुर, प्रभारीअपर राज्य अग्निशमन पदाधिकारी
अग्निशमन विभाग के अनुसार धनबाद जिले के विभिन्न इलाकों में लगभग 250 बहुमंजिली इमारत अपार्टमेंट है। सभी इमारत अपार्टमेंट बैंकमोड़, हीरापुर, सरायढेला, बरटांड़, धरैया, जोड़ाफाटक रोड, पॉलिटेक्निक रोड बेकारबांध आदि इलाकों में है। इसमें कई बहुमंजिली इमारत अपार्टमेंट ऐसे जगहों पर बने हैं, जहां दमकल गाड़ी नहीं पहुंच पाती है। ऐसी जगह वाली इमारतों अपार्टमेंट में आग लगती है, तो हाइड्रोलिक दमकल गाड़ी कारगर होगी। हाइड्रोलिक गाड़ी की सीढ़ी को ऑपरेट कर आगे-पीछे या जिधर चाहें ऊंची कर घुमा सकते हैं। चालक बॉक्स में खड़े कर्मी सीढ़ी को ऑपरेट करता है। सीढ़ी के उपरी हिस्से में लोहे का ओपन बॉक्स होता है, जिसमें तीन-चार दमकल कर्मी आसानी से खड़े होकर पाइप से पानी की बौछार कर आग बुझा सकते हैं। अभी धनबाद अग्निशमन विभाग के पास पांच गाड़ियां हैं, जिसमें चार जल एक झाग अग्निशामक गाड़ियां है। आबादी, मकान, दुकान, कार्यालय बैंक आदि के अनुपात में काफी कम है।
हर साल 40 से 50 होती हैं आगजनी की घटनाएं
अग्निशमनविभाग के अनुसार धनबाद जिले के विभिन्न इलाकों में हर वर्ष 40 से 50 आगजनी की घटनाएं हो रही हैं। करोड़ों रुपए की क्षति होती है। कभी बाजार, कभी अपार्टमेंट, कभी कार्यालय तो कभी बैंक दुकानों आदि में आगजनी की घटनाएं होती रहती हैं। कभी-कभी एक साथ दो से चार दर्जन दुकानों में आग लग जाती है। ऐसे में हाइड्रोलिक गाड़ी से आग बुझाना कारगर साबित होगा। एक साथ सीढ़ी के उपरी हिस्से के बॉक्स (कैज) में खड़े होकर चारों ओर लगी आग को बुझा सकते हैं। बहुमंजिली इमारत अपार्टमेंट की बॉलकनी खिड़की से जख्मी सामान्य लोगों को दमकल कर्मी बॉक्स के सहारे आसानी से निकाल कर जान बचा सकते हैं।
bho_Deva hin_Deva hin_Deva hin_Deva hin_Deva hin_Deva hin_Deva